《神光灿》
元代·王吉昌

神功造化，斡转天轮，闲中默契真修。照耀三光，推移五气添抽。北斗南辰围绕，卷银河、万扔波流。玉关启，运三车衮衮，齐驾金牛。霹雳轰惊宇宙，红光迸出山川，电掣无休。布设黄芽，霞罩凤阙龙楼。定结圆珠无价，木童喜、秘密牢收。这模样，拉虚空证果到头。

作者简介：王吉昌，生平不详，元代人，号超然子，出家学道，有《会真集》。